6. Formgivende ydre Kræfter 



211 



givet en meget tiltalende Skildring- af denne Kamp for Tilværelsen 

 og af den ene Grens eller det ene Træs opofrende Liv til Fordel for 

 det andet. 



Purrkrattene i Jylland, navnlig Egekrattene, er andre udmærkede 

 Billeder af, hvorledes Vinden beklipper Vedplanterne som en Hæk, 

 og hvorledes Buske og Krat og Skov hæver sig jævnt stigende fra 

 Vest mod Øst, og at Læsiden falder brat ned lige som en Sandklit 

 paa Læsiden og her tillige er aaben og tilgængelig, saa man kan 

 vandre opret omkring »i en stille Lund« l . 



Vinden og Vind hj or nem e. Det er de fremherskende og ved- 

 holdende Vinde, der saaledes er formgivende; en enkelt Storm fra et 

 andet Vindhjørne kan maaske gøre stor Fortræd paa Skoven, men 

 dens Virkninger vil være f'orbigaaende, naar den ikke hører til de 

 Vinde, der vedholdende blæser fra bestemte Verdenshjørner. Her i 

 Danmark er jo de vestlige Vinde fremherskende uden at være stærkt 

 fremtrædende, saaledes som følgende Oversigt viser (Vindhyppigheden 

 i Procent): 



N NØ 0 SØ S SV V NV Stille 

 6 9 10 12 11 18 18 12 4 2 



Vindstyrken har aabenbart mindre Betydning end det, at Vinden 

 er fremherskende og vedholdende. Et interessant Exempel havde jeg 

 i Botan. Have; i den lille Have, som var henlagt til min Embedsbolig, 

 plantede jeg ved Bygningens sydlige Hjørne en velformet Buxbom, 

 vist omtr. 1890; den var her det meste af Aaret udsat for et svagt 

 Træk fra SV og V omkring dette Hjørne, og Følgen var, at Busken 

 blev mere ensidig; den ene lille Gren døde bort efter den anden paa 

 Vestsiden, og da jeg efter godt 20 Aars Forløb flyttede bort, var 

 Busken omtrent halveret efter Længden. Den var et interessant 

 fysiologisk Exempel paa Virkningen af fremherskende om end svag 

 Blæst. Nu er den fjærnet. 



Det er da indlysende, at Vedplanterne ved deres Former angiver 

 os det Verdenshjørne, fra hvilket de for dem mest skadelige Vinde 

 kommer. Prof. Früh i Zürich har 1901 — 02 skrevet en værdifuld Af- 

 handling »de fremherskende Vindes »Afbildning« ved Planteverdenen«, 



1 Nordvesttyske Forfattere har givet interessante Skildringer af disse Fænomener, 

 f. Ex. Kohl (2: 153). I Slutningen af det 18. Aarhundrede skrev Digteren Brocker 

 om Egekrattene: Auf tausend Art gewachsene Stämme, Auf tausend Art ge- 

 drehte Äste. Auf tausend Art gekrümmte Zweige, Auf tausend Art gebrochene 

 Knäste. 



2 Se for øvrigt Warming: Dansk Plantevækst, 2, Klitterne, 1909: 7—8. 



14* 



